stanford-oval/wikipedia huggingface dataset:
วันวิสาขบูชา
การกำหนดให้วันวิสาขบูชาเป็นวันสำคัญของโลก

การกำหนดให้วันวิสาขบูชาเป็นวันสำคัญของโลก เริ่มต้นขึ้นจากการที่ผู้แทนจากประเทศที่มีประชากรนับถือศาสนาพุทธ คือ บังคลาเทศ จีน ลาว เกาหลีใต้ เวียดนาม ภูฎาน อินโดนีเซีย เนปาล กัมพูชา อินเดีย ปากีสถาน และไทย ได้มีมติร่วมกันที่จะเสนอให้สมัชชาใหญ่แห่งสหประชาชาติประกาศรับรองข้อมติกำหนดให้วันวิสาขบูชาเป็นวันหยุดของสหประชาชาติ ในการประชุมพุทธศาสนาระหว่างประเทศ (International Buddhist Conference) ณ กรุงโคลัมโบ เมืองหลวงของประเทศศรีลังกา ระหว่างวันที่ 9-14 พฤศจิกายน พ.ศ. 2541 ต่อมา คณะทูตถาวรศรีลังกาประจำสหประชาชาติ ณ นครนิวยอร์ก จึงได้จัดเตรียมร่างข้อมติ และได้ขอเสียงสนับสนุนจากประเทศต่าง ๆ เพื่อให้มีการรับรองข้อมติเรื่องการประกาศให้วันวิสาขบูชาเป็นวันหยุดของสหประชาชาติในที่ประชุมงสมัชชาใหญ่แห่งสหประชาชาติ สมัยสามัญ ครั้งที่ 55 แต่คณะผู้แทนจากศรีลังกาเปลี่ยนเสนอให้ประกาศวันวิสาขบูชาเป็น "วันสำคัญสากล" แทน เนื่องจากวันหยุดของสหประชาชาติมีมากแล้ว และจะกระทบต่อการดำเนินงานของสหประชาชาติ และได้ดำเนินการให้คณะผู้แทนถาวรประจำสหประชาชาติจำนวน 16 ประเทศ คือ ศรีลังกา บังคลาเทศ ภูฎาน กัมพูชา ลาว มัลดีฟส์ มองโกเลีย พม่า เนปาล ปากีสถาน ฟิลิปปินส์ เกาหลีใต้ สเปน อินเดีย ไทย และยูเครน ให้ร่วมลงนามในหนังสือถึงประธานที่ประชุมสมัชชาใหญ่แห่งสหประชาชาติ เพื่อนำเรื่องนี้เข้าสู่ระเบียบวาระของการประชุมใหญ่ฯ จนเมื่อวันที่ 15 ธันวาคม 2542 ที่ประชุมใหญ่สมัชชาแห่งสหประชาชาติ สมัยสามัญ ครั้งที่ 55 จึงได้พิจารณาระเบียบวาระที่ 174 ว่าด้วยการยอมรับวันวิสาขบูชาในระดับสากล (International recognition of the Day of Visak) โดยการเสนอของศรีลังกา ประธานที่ประชุมได้ให้ผู้แทนจากศรีลังกาเสนอร่างข้อมติ และเชิญให้ผู้แทนจาก ไทย สิงคโปร์ บังคลาเทศ ภูฎาน สเปน พม่า เนปาล ปากีสถาน อินเดีย ขึ้นแถลง สรุปความได้ว่า
"วันวิสาขบูชาเป็นวันสำคัญของพุทธศาสนิกชนทั่วโลก เพราะเป็นวันที่พระพุทธเจ้าประสูติ ตรัสรู้ เสด็จดับขันธปรินิพพาน พระพุทธเจ้าทรงสั่งสอนให้มวลมนุษย์มีเมตตาธรรมและขันติธรรมต่อเพื่อนมนุษย์ด้วยกัน เพื่อให้เกิดสันติสุขในสังคม อันเป็นแนวทางของสหประชาชาติ จึงขอให้ที่ประชุมรับรองข้อมตินี้ ซึ่งเท่ากับเป็นการรับรองความสำคัญของพุทธศาสนาในองค์การสหประชาชาติ โดยถือว่าวันดังกล่าวเป็นที่สำนักงานใหญ่องค์การสหประชาชาติและที่ทำการสมัชชาจะจัดให้มีการระลึกถึง (observance) ตามความเหมาะสม"
นายวรวีร์ วีรสัมพันธ์ อุปทูตคณะผู้แทนถาวรไทยประจำสหประชาชาติ ณ นครนิวยอร์ก ได้ให้เหตุผลในถ้อยแถลงมีใจความตอนหนึ่งว่า "องค์สมเด็จพระสัมมาสัมพุทธเจ้าทรงเป็นมหาบุรุษผู้ให้ความเมตตาต่อหมู่มวลมนุษย์ เปิดโอกาสให้ทุกศาสนาสามารถเข้ามาศึกษาพุทธศาสนา เพื่อพิสูจน์หาข้อเท็จจริงได้โดยไม่จำเป็นต้องเปลี่ยนมานับถือศาสนาพุทธ และทรงสั่งสอนทุกคนโดยใช้ปัญญาธิคุณ โดยไม่คิดค่าตอบแทน"
ในที่สุด องค์การสหประชาชาติได้กำหนดให้วันวิสาขบูชาเป็น "วันสำคัญสากล" (ด้วยชื่อวันว่า "Vesak") โดยการเสนอของประเทศศรีลังกาดังกล่าว ด้วยมติเอกฉันท์ในที่ประชุมสมัชชาใหญ่แห่งสหประชาชาติ เมื่อวันที่ 15 ธันวาคม พ.ศ. 2542
เชิงอรรถ

หมายเหตุ 1:  สมเด็จกรมพระยาดำรงราชานุภาพไม่ทรงเชื่อว่าหนังสือตำรับท้าวศรีจุฬาลักษณ์ แต่งขึ้นในสมัยสุโขทัยทั้งหมด โดยทรงสันนิษฐานไว้ว่าสำนวนและเรื่องราวบางส่วนในเป็นสำนวนใหม่ที่แต่งในสมัยต้นรัตนโกสินทร์ แต่ในส่วนเค้าโครงหลัก ๆ ทรงสันนิษฐานว่ามีความเป็นไปได้ที่อาจมีเค้าโครงเรื่องจริงมาจากสมัยสุโขทัย
หมายเหตุ 2:  พื้นที่บริเวณพุทธคยาเป็นกรรมสิทธิ์ของตระกูลพราหมณ์มหันต์ เนื่องจากพุทธคยาถูกทอดทิ้งไปหลังจากพระพุทธศาสนาเสื่อมไปจากอินเดีย และพราหมณ์มหันต์เข้าครอบครองมหาโพธิเจดีย์โดยปรับเป็นเทวสถาน ต่อมารัฐบาลอินเดียได้รื้อถอนศิวลิงก์เพื่อปรับเป็นพุทธสถาน และชาวพุทธได้เรียกร้องขอเข้ามีส่วนร่วมในการจัดการพุทธคยาในภายหลังจนมีการตั้งเป็นคณะกรรมการบริหารร่วมกัน
หมายเหตุ 3:  พ่อค้าทั้งคู่นั้น ตามตำนานของพม่ากล่าวว่าพ่อค้าทั้งสองเป็นพ่อค้ามาจากเมืองพม่า โดยในตำนานกล่าวว่าพระพุทธองค์ได้ทรงประทานพระเกศาแก่พ่อค้าทั้งคู่เป็นที่ระลึกในพุทธานุสสติด้วย เมื่อพ่อค้าทั้งสองได้นำพระเกศาธาตุกลับไปจึงได้นำไปสร้างสถูปประดิษฐาน ซึ่งต่อมาได้กลายเป็นพระมหาธาตุชเวดากองอันเป็นสถานที่ประดิษฐานพระเกศาธาตุของพระพุทธองค์จนเป็นที่เคารพของชาวพุทธทั่วไปจนปัจจุบันนี้
หมายเหตุ 4: พระองค์ได้เสด็จมานมัสการ ณ ที่แห่งนี้ และได้ทรงสร้างอารามและสร้างเสริมพระแท่นวัชรอาสน์ (พระแท่นตรัสรู้ภายใต้ต้นพระศรีมหาโพธิ์) ด้วยศิลาแกะสลักประดับอัญมณี (ซึ่งพระแท่นนี้ยังคงปรากฏมาจนปัจจุบัน) และในสมัยพระเจ้าอโศกมหาราชนี้เอง พระนางสังฆมิตตาเถรี พระราชธิดาในพระเจ้าอโศกมหาราช ได้นำกิ่งด้านขวาของต้นพระศรีมหาโพธิ์ไปถวายแด่พระเจ้าเทวานัมปิยติสสะ พระมหากษัตริย์แห่งลังกา โดยได้ทรงปลูกไว้ ณ เมือง;อนุราธปุระ ซึ่งยังคงมีอายุยืนยาวมาจนปัจจุบัน ...
ดูเพิ่ม

งานวันวิสาขบูชาโลก
รายการวันสำคัญทางพุทธศาสนา
วันมาฆบูชา (วันสำคัญทางพุทธศาสนา และวันหยุดราชการในประเทศไทย)
วันอาสาฬหบูชา (วันสำคัญทางพุทธศาสนา และวันหยุดราชการในประเทศไทย)
วันอัฏฐมีบูชา (วันถวายพระเพลิงพระพุทธสรีระของสมเด็จพระสัมมาสัมพุทธเจ้า หลังเสด็จดับขันธปรินิพพานได้ 8 วัน)
พุทธชยันตี
หนังสืออ่านเพิ่มเติม

พระธรรมโกศาจารย์. ธรรมโฆษณ์ของพุทธทาส-พุทธประวัติจากพระโอษฐ์. กรุงเทพฯ : ธรรมทานมูลนิธิ, 2529. พิมพ์ครั้งที่ 11. ISBN 974-497-908-9
ปัณณวัฒน์. ปฏิทิน 100 พ.ศ. 2468-2568 คัมภีร์พยากรณ์คู่บ้าน. กรุงเทพฯ : ไพลิน, 2550. ISBN 974-455-535-1
เบญจมาศ พลอินทร์. วรรณคดีขนบประเพณี พระราชพิธีสิบสองเดือน. กรุงเทพฯ : สำนักพิมพ์โอเดียนสโตร์, 2523.
ไพโรจน์ คุ้มไพโรจน์.ตามรอยบาทพระศาสดา. กรุงเทพ: สำนักพิมพ์ธรรมสภา, 2539. ISBN 974-89383-5-2
แหล่งข้อมูลอื่น

พระไตรปิฎก เล่มที่ 10 พระสุตตันตปิฎก เล่ม 2 ทีฆนิกาย มหาวรรค มหาปรินิพพานสูตร เก็บถาวร 2004-05-14 ที่ เวย์แบ็กแมชชีน
อรรถกถา ทีฆนิกาย มหาวรรค มหาปรินิพพานสูตร
ภาพจิตรกรรมฝาผนังพระพุทธประวัติตอนเจ้าชายสิทธัตถะประสูติ ภายในพระราชอุทยานลุมพินีวัน
พระพุทธรูปพระมหาบุรุษทรงบำเพ็ญทุกกรกิริยาไม่เสวยพระกระยาหารจนพระวรกายผอมเหลือถึงกระดูก ภายในถ้ำดงคสิริ
ภาพวาดจิตรกรรมฝาผนัง พระพุทธเจ้าทรงผจญพญามารในคืนวันตรัสรู้
พระพุทธรูปปางมารวิชัย (ปางชนะมาร) เป็นพระพุทธรูปที่สื่อถึงเหตุการณ์ที่พระพุทธองค์ทรงเอาชนะพญามาร (กิเลส) และบรรลุเป็นพระสัมมาสัมพุทธเจ้า ศิลปะทิเบต
ปาวาลเจดีย์ เมืองเวสาลี สถานที่ที่พระพุทธองค์ทรงทำการปลงพระชนมายุสังขาร
ภาพวาดจิตรกรรมฝาผนัง พระพุทธองค์เสด็จดับขันธปรินิพพาน
ชาวพุทธนมัสการ เสาพระเจ้าอโศกมหาราช เครื่องหมายสถานที่พระพุทธเจ้าประสูติ ณ ลุมพินีวัน ประเทศเนปาล
สระสรงสนาน และ มหามายาเทวีวิหาร หลังการบูรณะ
อู ถั่น อดีตเลขาธิการสหประชาชาติ ผู้ดำริให้ชาวพุทธทั่วโลกร่วมกันบูรณะลุมพินีวันให้เป็นพุทธอุทยานประวัติศาสตร์ของโลก
พระสงฆ์ นมัสการพระมหาโพธิเจดีย์ สถานที่ตรัสรู้ขององค์สมเด็จพระสัมมาสัมพุทธเจ้า พุทธสังเวชนียสถานที่สำคัญที่สุดของชาวพุทธ
พระมหาโพธิเจดีย์ก่อนบูรณะ ถ่ายเมื่อ พ.ศ. 2417 ในคราวที่พระเจ้ามินดง กษัตริย์แห่งพม่า พระราชทานพระราชทรัพย์เพื่อบูรณะพระมหาเจดีย์ หลังถูกทิ้งร้างไปกว่าพันปี
เซอร์ เอดวินด์ อาโนลด์ ผู้แต่งหนังสือ "ประทีปแห่งเอเชีย"
มหาปรินิพพานวิหาร ภายในสาลวโนทยาน
จุนทสถูป บนที่ตั้งของบ้านนายจุนทะ อันเป็นสถานที่พระพุทธเจ้าเสวยพระกระยาหารมื้อสุดท้ายก่อนปรินิพพาน
สถานที่ประดิษฐานพระพุทธสรีระพระพุทธเจ้าเป็นเวลา 7 วันก่อนอัญเชิญไปถวายพระเพลิงพระบรมศพ
ชาวพุทธในมาเลเซีย ถือดอกบัวสักการะเพื่อถวายเป็นพุทธบูชาในวันวิสาขบูชา
หลักคติธรรมอุปมาที่ได้จากเหตุการณ์ในวันวิสาขบูชา ทั้ง 3 เหตุการณ์ คือ ความกตัญญู, อริยสัจ 4, และ สติ
ในอดีตตั้งแต่สมัยสุโขทัย สถาบันพระมหากษัตริย์เป็นผู้มีส่วนสำคัญในการผลักดันให้พิธีวิสาขบูชาแพร่หลายในหมู่ประชาชน (ภาพ: ขบวนอัญเชิญพระบรมสารีริกธาตุพระราชทานจากพระบาทสมเด็จพระมหาภูมิพลอดุลยเดชมหาราช บรมนาถบพิตร เพื่อประดิษฐานยังท้องสนามหลวงให้ประชาชนสักการบูชา เนื่องในเทศกาลวันวิสาขบูชา)
โคมตราเทียนรุ่งเทียนราย จุดตามประทีปเป็นพุทธบูชาในพระราชพิธีทรงบำเพ็ญพระราชกุศลวิสาขบูชา วัดพระศรีรัตนศาสดาราม ในรัชกาลที่ 7
พุทธศาสนิกชนต่างนำธูป เทียน ดอกไม้ เดินทางไปเวียนเทียนเนื่องในวันวิสาขบูชา ณ พุทธมณฑล จ.นครปฐม
นิทรรศการทางพระพุทธศาสนาเนื่องในวันวิสาขบูชาที่ประเทศสิงคโปร์
โคมไฟพุทธบูชาเฉลิมฉลองวันวิสาขบูชาของชาวศรีลังกา
ที่ประชุมสมัชชาใหญ่แห่งสหประชาชาติ นครนิวยอร์ก
โนเวฟ

โนเวฟ (อังกฤษ: No Wave) เป็นแนวเพลงที่มีช่วงอายุสั้น ๆ ได้รับอิทธิพลมาจากอาร์ตมิวสิก และยุคศิลปะที่รุ่งเรืองในช่วงสั้น ๆ ในนิวยอร์ก ในช่วงปลายทศวรรษที่ 70 และต้นยุคทศวรรษที่ 80 ควรคู่ไปกับแนวย่อยของวัฒนธรรมพังค์ร็อก คำว่าโนเวฟ เป็นคำถากถางที่ปฏิเสธ การได้รับความนิยมของนิวเวฟ ดังนั้นคำว่าโนเวฟ จึงไม่ได้เจาะจงเฉพาะถึงแนวเพลงเท่านั้น
มีหลาย ๆ อย่างที่ โนเวฟนั้นมีความหมายที่ไม่ชัดเจนเกี่ยวกับแนวดนตรี มีหลาย ๆ วง ที่ต่างกันอย่างสิ้นเชิงอย่าง ฟังค์, แจ๊ส, พังค์ร็อก, อวองต์การ์ด และแนวเพลงทดลอง ที่กล่าวมานั้นก็มีความหมายร่วมของดนตรีแนวโนเวฟ อย่างเช่น ทำนองเพลงที่กัดกร่อน, การเคลื่อนของจังหวะที่ซ้ำ ๆ และ มีแนวโน้มว่าจะเน้นที่ texture ของดนตรีมากกว่าเมโลดี้ ส่วนเนื้อเพลงนั้นจะไปในทางปฏิวัติ และ การเผชิญหน้าต่อสิ่งหนึ่ง
โนบูโตชิ คันนะ

โนบูโตชิ คันนะ (ญี่ปุ่น: 神奈 延年; โรมาจิ: Nobutoshi Kanna; อังกฤษ: Nobutoshi Canna) หรือเดิมชื่อ โนบูโตชิ ฮายาชิ (ญี่ปุ่น: 林 延年; โรมาจิ: Hayashi Nobutoshi; 10 มิถุนายน พ.ศ. 2511 — ) เป็นนักพากย์ชายชาวญี่ปุ่นจากโตเกียว สังกัดอาโอนิโปรดักชัน แจ้งเกิดจากบทของเคน ตัวเอกในเรื่องมือปราบเกราะเหล็กเมทัลแจ็ก ซึ่งเป็นผลงานเรื่องแรก แต่มามีชื่อเสียงโด่งดังจากบทของบาซาร่าในมาครอส 7 นอกจากนี้เขายังมีความสามารถในด้านการร้องและแต่งเพลงด้วย
โนบูโตชิเปลี่ยนนามสกุลเป็นคันนะด้วยเหตุผลด้วยต้องการขัดเกลาฝีมือการพากย์ของตนเองให้ดียิ่งขึ้น เฉกเช่นเดียวกับกบไสไม้ (鉋 คันนะ) ที่ช่างไม้ใช้ตกแต่งไม้ให้เรียบสวยเป็นเงางาม
ผลงาน > แอนิเมชัน

RIOT รับบทเป็น บิลลี่ เดอะ คิด
ก้าวแรกสู่สังเวียน รับบทเป็น โอดะ ยูซึเกะ
คินดะอิจิกับคดีฆาตกรรมปริศนา รับบทเป็น ทัตสึมิ ริวโนสึเกะ (คดีฆาตกรรมบ้านพักค่ายกล)
เจเนอเรเตอร์ กาวล์ รับบทเป็น กาวล์
ชู้ต! รับบทเป็น ชิราอิชิ เคนจิ
เซนต์เซย่า ภาคฮาเดส รับบทเป็น อะควอเรียส คามิว
โซนิคเอ็กซ์ รับบทเป็น นัคเคิลส์
ทาร์จังจ้าวป่าฮาเฮ  รับบทเป็น ไมเคิล
นินจาคาถาโอ้โฮเฮะ รับบทเป็น ยาคุชิ คาบุโตะ
บันทึกสงครามเกาะโลดอส -ตำนานอัศวินผู้กล้า- รับบทเป็น พาน
เบอร์เซิร์ก รับบทเป็น กัซ
พลิกตำนานมาพบรัก รับบทเป็น ทาสุกิ
ไฟนอลแฟนตาซี:อันลิมิตเต็ด รับบทเป็น คาเซะ
มหาสงครามจอกศักดิ์สิทธิ์ รับบทเป็น แลนเซอร์
ผู้กล้าในตำนาน ดา การ์น รับบทเป็น ฮอว์กเซเบอร์
มาครอส 7 รับบทเป็น เน็คคิ บาซาร่า
มือปราบเกราะเหล็กเมทัลแจ็ก (Armored Police Metal Jack) รับบทเป็น คันซากิ เคน
ยอดกุ๊กแดนมังกร รับบทเป็น เลออน
ยอดนักสืบจิ๋วโคนัน รับบทเป็น มัตสึดะ จิมเปย์
ราชันย์แห่งภูต รับบทเป็น หลี่ไป่หลง
เรฟ รับบทเป็น เจกัน
เลเจนด์ ออฟ คริสทาเนีย รับบทเป็น มาทิส
สแลมดังก์ รับบทเป็น จิน โซอิจิโร่ (ไคนัน), นางาโนะ มิตสึรุ (โชโย), ชิโอซากิ เท็ตสึชิ (โชโฮคุ), อิชิอิ เคนทาโร่ (โชโฮคุ), โอคุสึ ยูจิ
อย่างนี้ต้องเอาคืน รับบทเป็น มิโด บัน
อาร์ม หัตถ์เทพมืออสูร รับบทเป็น ทาคาซึคิ เรียว
อินิเชียลD รับบทเป็น โคงาชิวะ ไค
ดิจิมอนครอสวอร์ส รับบทเป็น เอ็กซามอน
ผลงาน > เกม

แองเจลีค รับบทเป็น แรนดี้
ควอ วาดิส (Qua Vadis) รับบทเป็น เบนจามิน แบ็ค
โปลิศ นอทส์ รับบทเป็น ไมเคิล ไซโต้
ซัมมอนไนท์ 2 รับบทเป็น เรม
ไชน์นิ่งเทียร์ส รับบทเป็น ไคเนล
มิสึเมเตะไนท์ รับบทเป็น เซล เนคเซลาเรีย
โซลคาลิเบอร์ รับบทเป็น แม็กซี่
โซสึเกียว M รับบทเป็น นาคาโมโต้ โช
ฮาร์เล็มบีท รับบทเป็น ซาวามูระ มาซาฮิโระ
โซนิคแอดเวนเจอร์ รับบทเป็น นัคเคิลส์
ซุปเปอร์โรบ็อตไทเซ็น รับบทเป็น เน็คคิ บาซาร่า
ซุปเปอร์โรบ็อตไทเซ็น ออริจินอล เจเนอเรชั่น [PS2] รับบทเป็น แอ็กเซล อัลม่า
ชิน ซังโงคุมุโซ (Dynasty Warriors) รับบทเป็น โจผี
ไฟนอลแฟนตาซี X-2 รับบทเป็น นูจ
แอร์ (AIR) รับบทเป็น ริวยะ
ร็อคแมน X คอมมานด์มิชชัน รับบทเป็น สไปเดอร์
เพอร์โซนา 3 รับบทเป็น ทาคายะ ซาคากิ
ผลงาน > ภาพยนตร์ต่างประเทศ

Austin Powers พากย์เสียงของ สก็อตต์ อีวิล (เซธ กรีน)
Cruel Intensions พากย์เสียงของ เซบาสเตียน (ไรอัน ฟิลลิพพี)
Fantastic Four พากย์เสียงของ  มนุษย์เพลิง จอห์นนี่ สตอร์ม (คริส อีแวนส์)
Gladiator พากย์เสียงของ คอมโมดุส (ฮัวควิน ฟีนิกซ์)
King Arthur พากย์เสียงของ ซินริก (ทิล ชเวกเกอร์)
Scream พากย์เสียงของ  แรนดี้ (เจมี่ เคนเนดี้)
Seabiscuit พากย์เสียงของ  จอห์น "เรด" พอลลาร์ด (โทบี้ แมคไกวร์)
The League of Extraordinary Gentlemen พากย์เสียงของ  ทอม ซอว์เยอร์ (เชน เวสต์)
THE SKULLS พากย์เสียงของ ลูคัส "ลุค" แมคนามารา (โจชัว แจ็คสัน)
แหล่งข้อมูลอื่น

ประวัติส่วนตัวในเว็บต้นสังกัด (อาโอนิโปรดักชัน) (ญี่ปุ่น)
โนเวย์เอาท์

โนเวย์เอาท์ (อังกฤษ: No Way Out) สามารถหมายถึง
โนเวย์เอาท์ (ภาพยนตร์ปี พ.ศ. 2493) นำแสดงโดย ริชาร์ด วิดมาร์ก และซิดนีย์ ปอยเตียร์
โนเวย์เอาท์ (ภาพยนตร์ปี พ.ศ. 2530) ภาพยนตร์รีเมก นำแสดงโดย เควิน คอสเนอร์ ยีน แฮกแมน และฌอน ยัง
ดับเบิลยูดับเบิลยูอี โนเวย์เอาท์ (WWE No Way Out) รายการเพย์-เพอร์-วิวมวยปล้ำอาชีพประจำปี
โนเวย์เอาท์ (อัลบั้ม) อัลบั้มเพลงของพัฟฟ์ แดดดี้
เพลง No way out ของวงซีล (Zeal) ในอัลบั้ม Space
โนรัชเชียน

| โนรัชเชียน |
| --- | --- |
เกมเพลย์ในมิชชั่น "โนรัชเชียน" ซึ่งผู้เล่นสามารถ (แต่ไม่ได้บังคับต้อง) กราดยิงผู้บริสุทธิ์ในท่าอากาศยานแห่งหนึ่งของรัสเซีย
ปรากฏครั้งแรก: คอลล์ออฟดิวตี: มอเดิร์นวอร์แฟร์ 2 (2009)
ปรากฏครั้งสุดท้าย: คอลล์ออฟดิวตี: มอเดิร์นวอร์แฟร์ 2 แคมเปญรีมาสเตอร์ (2020)
สร้างสรรค์โดย: โมฮัมมัด อะลาวี
ชนิด: เกมยิงบุคคลที่หนึ่ง
ข้อมูลเบื้องต้น
ที่ตั้ง: ท่าอากาศยานนานาชาติซาฮาเยฟ มอสโก
ตัวละครสำคัญ: โจเซฟ ออลเลน (หรือ อะเลคเซย์ โบโรดิน), วลาดีมีร์ มาคารอฟ
"โนรัชเชียน" (อังกฤษ: No Russian) เป็นด่านหนึ่งในวิดีโอเกมปี 2009 คอลล์ออฟดิวตี: มอเดิร์นวอร์แฟร์ 2 และเวอร์ชันผลิตใหม่ คอลล์ออฟดิวตี: มอเดิร์นวอร์แฟร์ 2 แคมเปญรีมาสเตอร์ ซึ่งเป็นที่พูดคุยและถกเถียง ในด่าน ผู้เล่นจะมีส่วนร่วมในการกราดยิงหมู่ภายในท่าอากาศยานสมมุติแห่งหนึ่งในมอสโก ประเทศรัสเซีย ด่าน "โนรัชเชียน" ถือเป็นด่านที่มีภาพไม่น่าอภิรมย์มากกว่าด่านอื่น ๆ ในเกมอย่างเห็นได้ชัด ผู้เล่นจะไม่ถูกบังคับให้ยิงใครเลย ยกเว้นเพียงเจ้าหน้าที่เอฟเอสบีขณะกำลังหลบหนีออกจากท่าอากาศยาน ซึ่งหากไม่ทำจะไม่ผ่านด่าน นอกจากนี้ ผู้เล่นสามารถเลือกข้ามด่านนี้ไปได้โดยสิ้นเชิงหากรู้สึกไม่สบายใจกับการเล่นโดยไม่ถูกลงโทษใด ๆ ในเกม พล็อตเรื่องของ "โนรัชเชียน" เกี่ยวข้องกับเจ้าหน้าที่ซีไอเอ โจเซฟ ออลเลน (Joseph Allen) ซึ่งปลอมตัวมาเพื่อพยายามทำภารกิจที่จะได้รับความไว้วางใจโดยผู้ก่อการร้ายชาวรัสเซีย วลาดีมีร์ มาคารอฟ (Vladimir Makarov)
ด่าน "โนรัชเชียน" กลายเป็นประเด็นถกเถียงอย่างรุนแรงเนื่องจากเกมเพลย์อนุญาตให้ผู้เล่นมีส่วนร่วมโดยตรงในการก่อการร้ายโดยการฆาตกรรมหมู่ นักข่าวบรรยายพล็อตของด่านนี้ว่าไม่เป็นเหตุเป็นผลและจะดูถูกหากกดข้ามการเล่นด่านนี้ และเนื่องจากเนื้อหาที่ไม่น่าอภิรมย์ของด่านนี้ ทำให้ด่านนี้ถูกพิจารณาห้ามจำหน่ายในระดับนานาชาติ และเกมนี้ทั้งหมดจากประเทศรัสเซีย
เนื้อหาของด่าน

"โนรัชเชียน" เป็นด่านที่สี่ของเกม คอลล์ออฟดิวตี: มอเดิร์นวอร์แฟร์ 2 ในโหมดผู้เล่นคนเดียว ในด่าน ผู้เล่นสวมบทของ โจเซฟ ออลเลน (Joseph Allen) ทหารเฟิร์สท์คลาสอาร์มีแรนเจอร์ซึ่งรับหน้าที่เป็นซีไอเอปลอมตัว ที่ซึ่งในด่านนี้เป็นส่วนหนึ่งของการรับภารกิจจากผู้พันเชพเพิร์ด (General Shepherd) ให้สวมรอยและลอบเข้าเก็บข้อมูลผ่านการได้รับความไว้ใจจากกลุ่มก่อการร้ายชาวรัสเซียที่นำโดย วลาดีมีร์ มาคารอฟ (Vladimir Makarov) ซึ่งในการสร้างความไว้ใจ ผู้เล่นจะต้องก่อการกราดยิงหมู่ที่ท่าอากาศยานนานาชาติซาฮาเยฟ (Zakhaev International Airport) ในมอสโก "โนรัชเชียน" เริ่มต้นด่านโดยผู้เล่นออกจากลิฟต์พร้อมกับมาคารอฟ และมือปืนอีกสามคน (วิคตอร์; Viktor, เลฟ; Lev และ คีริลล์; Kiril) ผู้ต่อมาทำการกราดยิงไปยังฝูงชนขนาดใหญ่ที่จุดตรวจรักษาความปลอดภัยของท่าอากาศยาน จากนั้นผู้เล่นและมือปืนเดินผ่านกองซากศพที่ถูกยิงและไล่ยิงให้มั่นใจว่าทุกรายเสียชีวิตหมด "โนรัชเชียน" มีลักษณะที่ไม่น่าอภิรมย์อย่างมากเมื่อเทียบกับด่านอื่น ๆ โดยเฉพาะจากเสียงกรีดร้องของผู้บริสุทธิ์ รวมถึงฉากการหนีตาย และเลือดที่กระจายไปทั่ว
ในด่านนี้ ผู้เล่นไม่ได้ถูกบังคับให้ยิงผู้บริสุทธิ์ แต่จะต้องเดินผ่านท่าอากาศยานไปตามเหตุกราดยิงที่เกิดขึ้น ตัวเกมเองไม่ได้สนับสนุนให้ผู้เล่นทำการยิงผู้บริสุทธิ์ และตัวละครมือปืนในฉากก็ไม่ได้แสดงอาการอะไรหากผู้เล่นไม่ยิงผู้บริสุทธิ์ ผู้เล่นสามารถยิงมือปืนได้ แต่พวกเขาจะตอบโต้ ทำให้ผู้เล่นทำภารกิจล้มเหลวและเริ่มต้นใหม่อีกครั้งที่เช็คพอยท์ล่าสุด หลังออกจากท่าอากาศยานได้ ผู้เล่นจะต้องยิงต่อสู้กับเจ้าหน้าที่เอฟเอสบี ซึ่งเจ้าหน้าที่ต้องถูกสังหารจึงจะผ่านด่านได้
ตอนจบด่าน มาคารอฟฆ่าออลเลน (ซึ่งผู้เล่นสวมบทอยู่) โดยการยิงเข้าที่หน้าอกนัดเดียวด้วยปืน M92SB ก่อนที่เขาและมือปืนจะขึ้นรถออกไป นอกจากนี้มาคารอฟยังบอกอีกว่าเขารู้แต่แรกแล้วว่าออลเลนเป็นคนอเมริกันที่ปลอมตัวแอบแฝงเข้ามา แต่เป้าหมายของเขาคือเพื่อให้เจ้าหน้าที่รัสเซียพบว่าผู้ก่อเหตุนี้เป็นคนอเมริกัน และจะ ประกาศสงครามต่อสหรัฐ ฉากของด่านตัดจบที่รถของมาราคอฟขับออกไปและเจ้าหน้าที่เอฟเอสบีพบตัวออลเลนซึ่งกำลังเลือดไหลอย่างสาหัส ฉากค่อย ๆ จางสีดำขึ้นพร้อมเสียงของมาราคอฟพูดว่า “The American thought he could deceive us. When they find that body... all of Russia will cry for war.” (คนอเมริกันคิดว่าจะหลอกเราได้ แต่เมื่อพวกเขาพบศพนั้น... รัสเซียทั้งประเทศจะร่ำร้องให้ก่อสงคราม)
ก่อนจะเริ่มเล่นในโหมดผู้เล่นเดี่ยว ในเกมจะปรากฏข้อความเตือนว่าผู้เล่นสามารถเลือกข้ามด่านนี้ได้หากรู้สึกว่าเนื้อหา "ไม่น่าอภิรมย์หรือไม่น่าพอใจ" และต่อให้เลือกข้ามด่านนี้ ผู้เล่นก็จะไม่สูญเสียรางวัลความสำเร็จใด ๆ และไม่ถูกลงโทษในเกม
การตอบรับในระยะแรก

ก่อนที่เกม คอลล์ออฟดิวตี: มอเดิร์นวอร์แฟร์ 2 จะถูกปล่อย ได้มีฟุตเทจจากด่าน "โนรัชเชียน" รั่วไหลอยู่บนอินเทอร์เน็ตอย่างผิดกฎหมาย แอ็กทิวิชันซึ่งเป็นผู้จัดจำหน่ายได้ยืนยันอย่างรวดเร็วว่ามีด่านนี้อยู่และให้ความกระจ่างเกี่ยวกับบทบาทของด่านนี้ในเกม ในแถลงการณ์ผ่านทางอีเมล โดยแอ็กทิวิชันระบุว่าด่านนี้ "ไม่อาจเป็นตัวแทนของเกมเพลย์โดยรวมของเกม มอเดิร์นวอร์แฟร์ 2 ได้" วิดีโอกลายเป็นที่นิยมอย่างรวดเร็วท่ามกลางสื่อทั้งสื่อสายวิดีโอเกมและสื่อกระแสหลักอย่าง เอพี และ เดอะการ์เดียน นักข่าวระบุความความแพร่หลายของความนิยมในวิดีโอที่หลุดออกมานี้แสดงให้เห็นถึงความสำคัญทางวัฒนธรรมที่เกมนี้มี
ในขณะที่ คอลล์ออฟดิวตี: มอเดิร์นวอร์แฟร์ 2 ได้รับการวิพากษ์วิจารณ์ในทางที่ดีเมื่อเกมปล่อยครั้งแรก นักข่าวจำนวนมากได้ตำหนิเนื้อหาของด่าน "โนรัชเชียน" มาร์ก ซีสแลค (Marc Cieslak) จาก บีบีซีนิวส์ ระบุว่าเขาเสียใจอย่างมากจากด่านดังกล่าว เนื่องจากด่านนี้เป็นการแสดงให้เห็นความเข้าใจของเขาต่ออุตสาหกรรมวิดีโอเกมว่าได้โตขึ้นแล้ว ("grown-up") พังทลายลง ร็อก เพเพอร์ ช็อตกัน โดย คีรอน กิลเลน วิจารณ์อย่างรุนแรงต่อด่านนี้ว่าไม่สามารถทำออกมาให้ได้เท่าความคาดหวัง เขาพบว่าพล็อตของด่านนั้นไม่สมเหตุสมผล และวิจารณ์ว่าการกดข้ามนั้นแสดงออกมาในรูปแบบศิลปะที่ให้ความรู้สึกน่าสงสารจนต้องหัวเราะออกมา ("laughably pathetic") ก่อนจะสรุปรวมด่านนี้ว่า น่าตกใจและโง่ ("dumb shock")
การตอบรับในระยะแรก > การพิจารณาห้ามจำหน่าย

เนื้อหาที่ไม่น่าอภิรมย์ในด่าน "โนรัชเชียน" ทำให้รูปแบบนานาชาติของ รางวัลความสำเร็จ บางส่วนถูกตรวจพิจารณา แอ็คทิวิชันนำด่านนี้ออกทั้งด่านในเกมฉบับรัสเซีย ซึ่งทำไปเนื่องจากรัสเซียไม่มีระบบเรตเกมที่เป็นระเบียบนัก ในขณะที่มีรายงานบางส่วนเข้าใจผิดและรายงานว่าผลิตภัณฑ์ของเกมถูกเรียกคืนโดยสิ้นเชิงในรัสเซีย ในฉบับญี่ปุ่นและเยอรมนี ด่านนี้ถูกแก้ไขให้แสดงหน้าจอเกมโอเวอร์ หากผู้เล่นสังหารผู้บริสุทธิ์ในด่าน รวมถึงเปลี่ยนบทพูดตอนเปิดของมาราคอฟจาก "Remember, no Russian" (จำไว้นะ ห้ามมี[พูดภาษา]รัสเซีย) เป็น "Kill them; they are Russians" (ฆ่าพวกมัน [เพราะ]พวกมันเป็นคนรัสเซีย)
ฉบับที่ไม่มีการนำฉากนี้ออกได้รับเรตเกมที่สูงกว่า เช่นเรต M โดยคณะกรรมการจัดเรตสื่อซอฟต์แวร์บันเทิงในโซนอเมริกาเหนือ และ เซอร์ทิฟิเคท 18 โดยคณะกรรมการจัดประเภทภาพยนตร์ในสหราชอาณาจักร คอลล์ออฟดิวตี: มอเดิร์นวอร์แฟร์ 2 เป็นเกมแรกในชุดคอลล์ออฟดิวตีที่ได้รับเรต 18 จากสหราชอาณาจักร ที่ซึ่งคณะกรรมการจัดประเภทภาพยนตร์ระบุไว้ว่าเป็นมาจากด่าน "โนรัชเชียน" โดยเฉพาะ
โนบิ โนบิตะ

| โนบิ โนบิตะ |
| --- | --- |
ตัวละครใน โดราเอมอน
โนบิ โนบิตะ (ขวามือ)
สร้างโดย: ฟูจิโกะ เอฟ. ฟูจิโอะ
ให้เสียงโดย: ไทย : ศันสนีย์ วัฒนานุกูล
ประวัติ
เพศ: ชาย
ญาติ: โนบิ โนบิสุเคะ (คุณพ่อ)   โนบิ ทามาโกะ (คุณแม่)   มินาโมโตะ ชิซุกะ  (ภรรยาในอนาคต) (ถ้าไม่มีโดเรมอนมาช่วยจะต้องแต่งงานกับไจโกะ)     โนบิ โนบิสุเกะ (ลูกชายในอนาคต)   โดราเอมอน (หุ่นยนต์แมวจากโลกอนาคต)   โนบิ เซวาชิ (ลื่อของโนบิตะในอนาคต)  
โนบิ โนบิตะ (ญี่ปุ่น: 野比のび太; โรมาจิ: Nobi Nobita) หรือชื่อในฉบับอังกฤษว่า โนบี้ โนบิ (อังกฤษ: Noby Nobi​)​ เป็นตัวละครจากการ์ตูนเรื่อง โดราเอมอน
โนบิตะ เป็นตัวละครหลักของเรื่อง เกิดวันที่  7 สิงหาคม 2507 เป็นลูกชายคนเดียวของครอบครัวโนบิ มีคุณพ่อชื่อ โนบิ โนบิสุเกะ และคุณแม่ชื่อ โนบิ ทามาโกะ ปกติจะใส่แว่น สวมเสื้อน้องสาวลูกโกะจังโปโลสีเหลืองหรือสีแดโนบี้โนบิโกะปกขาวกางเกงขาสั้นสีน้ำเงินมีนนิสัยขี้แย เป็นคนไม่เอาถ่าน อ่อนแอ ไม่เคยพึ่งพาตนเอง เรียนหนังสือไม่เก่ง สอบได้ 0 คะแนนบ่อยๆ มาโรงเรียนสายเป็นประจำ ถูกทำโทษบ่อยครั้ง กีฬาก็ไม่ถนัดแต่เล่นพันด้ายเก่งและเป็นจอมแม่นปืน งานอดิเรกก็คือนอนกลางวันกับอ่านหนังสือการ์ตูน แถมยังโดนรังแกบ่อยที่สุดอีกด้วย ถือว่าเป็นตัวละครที่ไม่เอาไหนแต่ในอีกด้านหนึ่งเขาก็มีนิสัยที่ดีอยู่มากเช่นกันเช่น รักสัตว์ ขี้สงสาร รักเพื่อน อารมณ์อ่อนไหวและรักความยุติธรรม ยอมนำตัวเองเข้าไปเสี่ยงอันตรายเพื่อช่วยเพื่อนมนุษย์ 
ในความเป็นจริงแล้วโนบิตะเป็นคนที่รักคุณพ่อ, คุณแม่และคุณย่าของเขามากแต่ด้วยวัยที่และสภาพครอบครัวที่ค่อนข้างเป็นแบบยุคเก่า ทำให้การแสดงออกทางความรักต่อกันมีน้อย ในเนื้อเรื่องมักจะมีการแสดงออกถึงความรักในครอบครัวในเวลาคับขันเช่น ใครบางคนหายไปจากบ้านเป็นเวลานานๆ หรือมีใครป่วยไข้ไม่สบาย ด้วยลักษณะนิสัยที่มีมิติความเป็นมนุษย์อยู่มากเช่นนี้จึงทำให้ตัวละครนี้สามารถเข้าไปอยู่ในใจของคนทั่วโลกได้ไม่ยาก โนบิตะหลงรัก ชิซุกะ ซึ่งอยู่ในวัยเดียวกัน มีความหวังที่จะได้แต่งงานด้วยเมื่อเขาโตขึ้นแต่ก็มักจะมีอุปสรรคและมีคู่แข่งหลายคนโดยเฉพาะ เดคิสุงิ เนื่องจากชิซุกะเป็นเด็กน่ารักและด้วยความอ่อนแอของโนบิตะเองแต่โนบิตะได้เพื่อนรักคือ โดราเอมอน คอยช่วยเหลือจากการโดนกลั่นแกล้งของ ไจแอนท์ และ ซูเนโอะ ทำให้เขามีความมั่นใจมากขึ้น คุณย่าเคยสอนโนบิตะว่า ตุ๊กตาตัวนึง ล้มแล้วลุกขึ้นใหม่ได้
ผู้พากย์ > พากย์ญี่ปุ่น

โยชิโกะ โอตะ (2516 - 2522)
โนริโกะ โอฮาระ (2522 - 2548)
เมงุมิ โอฮาระ (2548 - ปัจจุบัน)
ผู้พากย์ > พากย์ไทย

ศันสนีย์ วัฒนานุกูล (2525 - ปัจจุบัน)
หนังสือที่เกี่ยวข้อง

Yokoyama Yasuyuki. ศมณ สุวรรณรัตน์, แปล. วิถีแห่งโนบิตะ : ชัยชนะของคนไม่เอาถ่าน. กรุงเทพฯ : สยามอินเตอร์บุ๊คส์, 2549. ISBN 9789749983508
เชิงอรรถและอ้างอิง

| ด ค กโดราเอมอน โดย ฟูจิโกะ เอฟ>  ฟูจิโอะ |
| --- | --- |
แฟรนไชส์:  มังงะ โดราเอมอนพลัส  แก๊งป่วนก๊วนโดราเอมอน  โดราเบส  อนิเมะ 
ตัวละคร:  โดราเอมอน  โนบิตะ  ชิซุกะ  ไจแอนท์  ซึเนโอะ  โดเรมี  ตัวละครรอง 
ภาพยนตร์:  ไดโนเสาร์ของโนบิตะ  นักบุกเบิกอวกาศ  ตะลุยแดนมหัศจรรย์  ผจญภัยใต้สมุทร  ท่องแดนเวทมนตร์  สงครามอวกาศ  สงครามหุ่นเหล็ก  เผชิญอัศวินไดโนเสาร์  ตำนานเทพนิยายไซอิ๋ว  ท่องแดนญี่ปุ่นโบราณ  ตะลุยดาวต่างมิติ  ตะลุยแดนอาหรับราตรี  บุกอาณาจักรเมฆ  ฝ่าแดนเขาวงกต  สามอัศวินในจินตนาการ  บันทึกการสร้างโลก  ผจญภัยสายกาแล็คซี่  ตะลุยเมืองตุ๊กตาไขลาน  ผจญภัยเกาะมหาสมบัติ  ตะลุยอวกาศ  ตำนานสุริยกษัตริย์  อัศวินแดนวิหค  ตะลุยอาณาจักรหุ่นยนต์  มหัศจรรย์ดินแดนแห่งสายลม  ท่องอาณาจักรโฮ่งเหมียว  ไดโนเสาร์ของโนบิตะ (2006)  ตะลุยแดนปีศาจกับ 7 ผู้วิเศษ  ตำนานยักษ์พฤกษา  นักบุกเบิกอวกาศ (2009)  สงครามเงือกใต้สมุทร  ผจญกองทัพมนุษย์เหล็ก ~ปีกแห่งนางฟ้า~  ผจญภัยในเกาะมหัศจรรย์  ล่าโจรปริศนาในพิพิธภัณฑ์ของวิเศษ  บุกดินแดนมหัศจรรย์ เปโกะกับ 5 สหายนักสำรวจ  ผู้กล้าแห่งอวกาศ  กำเนิดประเทศญี่ปุ่น  คาชิ-โคชิ การผจญภัยขั้วโลกใต้ของโนบิตะ  เกาะมหาสมบัติของโนบิตะ  สำรวจดินแดนจันทรา  ไดโนเสาร์ตัวใหม่ของโนบิตะ  สงครามอวกาศจิ๋วของโนบิตะ  ฟากฟ้าแห่งยูโทเปียของโนบิตะ  โลกแห่งซิมโฟนี่ของโนบิตะ 
ภาพยนตร์ 3DCG:  สแตนด์บายมี โดราเอมอน เพื่อนกันตลอดไป  สแตนด์บายมี โดราเอมอน เพื่อนกันตลอดไป 2 
วิดีโอเกม:  โดราเอมอน  โดราเอมง: เมกิว ไดซากุเซ็น  Giga Zombie no Gyakushū  Doraemon 3D Movie Maker  SOS! Otogi no Kuni  Nobita to Mittsu no Seireiseki  Nobita to Hikari no Shinden  Nobita no Machi SOS!  Makai no Dungeon  Doraemon no Quiz Boy 2  Minna de Asobō! Minidorando  Nobita's Dinosaur 2006 DS  Nobita no Shin Makai Daibouken DS  Doraemon Wii  Nobita and the Green Giant Legend DS  โดรางานะ  โดราเอมอนสตอรีออฟซีชัน 
  หมวดหมู่
โนเกีย เอ็น95

โนเกีย เอ็น95 (อังกฤษ: Nokia N95) เป็นโทรศัพท์มือถือยี่ห้อโนเกีย ตระกูลรุ่น เอ็นซีรีส์ (Nseries)  ใช้ระบบปฏิบัติการ Symbian OS v9.1 รองรับเครือข่าย HSDPA ลักษณะภายนอก เป็นโทรศัพท์ชนิดฝาสไลด์ เลื่อนออกได้สองข้าง คือถ้าเลื่อนขึ้นจะเห็นแผงกดตัวเลข และถ้าเลื่อนลงจะเห็นปุ่มกดควบคุมการเล่นเพลง สำหรับตัวเครื่องมีความกว้าง 53 มม. สูง 99 มม. และหนัก 120 กรัม หน้าจอ QVGA ขนาด 2.6 นิ้ว ความละเอียด 240 x 320 พิกเซล 16 ล้านสี
คุณสมบัติ

โนเกีย เอ็น95 มีคุณสมบัติอื่นที่นอกจากรับสายโทรเข้า-ออกแล้ว ยังมีเครื่องมืออื่น ๆ อีก เช่น กล้องถ่ายภาพดิจิทัลความละเอียด 5 ล้านพิกเซล ซึ่งสามารถถ่ายวิดีโอได้ เลนส์ของกล้องใช้เลนส์คาร์ล ไซซ์ (Carl Zeiss), มีตัวรับสัญญาณ GPS ในตัวเครื่อง , ใช้อินเทอร์เน็ต เข้าเว็บไซต์ รับ-ส่งอีเมลพร้อมไฟล์แนบได้
มีกล้องหลัก กล้องรอง และมีลำโพงสองตัวซ้าย-ขวา
โนเกียจูน

The "Nokia tune". In Gran Vals, the final A is an E, a fourth lower.

Piano version
Nokia tune on piano
โนเกียจูน (อังกฤษ: Nokia tune) เป็นชื่อที่ใช้เรียกทำนองดนตรีที่ใช้เป็นเสียงเรียกเข้าแบบปริยายของโทรศัพท์มือถือโนเกียมาตั้งแต่ปี ค.ศ. 1993 โดยดัดทอนมาจากเพลง Gran Vals เพลงบรรเลงสำหรับกีตาร์คลาสสิก แต่งโดยฟรันซิสโก ตาร์เรกา เมื่อปี ค.ศ. 1902
Anssi Vanjoki รองประธานบริษัทโนเกีย เป็นผู้คัดเลือกเพลง Gran Vals นี้มาใช้ โดยระบุชื่อเสียงเรียกเข้าในโทรศัพท์โนเกียรุ่นแรก ๆ ว่า Grande Valse  ถือเป็นดนตรีเสียงเรียกเข้าทำนองแรกที่ใช้ในโทรศัพท์เคลื่อนที่  และกลายเป็นทำนองดนตรีที่เป็นเอกลักษณ์ของผลิตภัณฑ์โนเกีย  ปัจจุบันรู้จักในชื่อ Nokia tune
มีผู้ประมาณการว่าในแต่ละวัน ทำนองดนตรีนี้ถูกเล่นทั่วโลกวันละ 1,800 ล้านครั้ง เฉลี่ยประมาณวินาทีละ 20,000 ครั้ง .
แหล่งข้อมูลอื่น

Midi version of Gran Vals
โน้ตเพลงเสรีของ Francisco Tárrega: Gran Vals ที่โครงการห้องสมุดดนตรีนานาชาติ (IMSLP)
โนรา สแตนตัน แบลตช์ บาร์นีย์

โนรา สแตนตัน แบลตช์ บาร์นีย์
โนรา สแตนตัน แบลตช์ บาร์นีย์ (อังกฤษ: Nora Stanton Blatch Barney; 30 สิงหาคม พ.ศ. 2426 — 18 มกราคม พ.ศ. 2514) เป็น วิศวกรโยธา สถาปนิก และสนับสนุนการเรียกร้องสิทธิสตรี ชาวอเมริกัน